cyanic-selkie/wikianc huggingface dataset:
Göran Liljestrand
Liljestrand is opgelei as fisioloog onder professor Jöns Johansson maar het veral bekend geword as farmakoloog en vir sy samewerking met Ulf von Euler (later Nobelpryswenner vir Geneeskunde en Fisiologie) en Yngve Zotterman. Hy was 40 jaar lank sekretaris van die Nobelprys van die Karolinska Instituut. In 1938 word hy 'n lid van die Royal Swedish Academy of Sciences.
Lettergreep
Voorbeelde
klipperig
Valiant Swart
Valiant Swart  (gebore 25 November 1965 as Pierre Nolte) is 'n Afrikaanse musikant, akteur en komponis van Stellenbosch, Suid-Afrika. Sy debuutalbum, Die Mystic Boer, is in 1995 deur Rhythm Records uitgereik.
Antichris
Verwysings in die Bybel
In 1 Johannes 2:18 staan:
Erica glutinosa
Erica glutinosa is 'n plant wat tot die genus Erica behoort en deel van die fynbos vorm. Die spesie se wetenskaplike naam is die eerste keer deur P.J. Bergius gepubliseer. Die plant is inheems aan die Wes-Kaap.
Olimpiese Somerspele 1948
Die Somerspele was baie eenvoudig en het later as die Austerity Games bekend gestaan vanweë die ekonomiese klimaat waarin die na-oorlogse Verenigde Koninkryk hom bevind het. Weens die Britse regering se strenge besparingsbeleid is geen nuwe fasiliteite vir die Spele beplan en opgerig nie en atlete in bestaande behuising gehuisves. Die Olimpiese dorp in Uxbridge het uit kasernes bestaan, die vervoer was ontoereikend en voedsel soos vleis, botter, melk en brood was steeds gerantsoeneer.
'n Rekordgetal van 59 nasies het aan die Spele deelgeneem en is deur altesaam 4 104 atlete in 17 sportdissiplines verteenwoordig, van wie 3 714 manlik en 390 vroulik was. Weens hul dade tydens die Tweede Wêreldoorlog is Duitsland en Japan deelname aan die Spele geweier. Die Sowjetunie is uitgenodig maar het verkies om geen atlete na Londen te stuur nie.
Getal medaljes
[[Lêer:1948 Summer Olympic games countries.png|duimnael|400px|Kaart van deelnemende nasies in 1948:
Angela Merkel
Merkel was 'n Oos-Duitse fisikus en begin haar politieke loopbaan na die Duitse hereniging in die politieke party die Christelik-Demokratiese Unie (CDU). In die tydperk tussen 1991 en 1994 beklee sy die amp van Minister van Gesin-, Bejaarde- en Jeugsake. Van 1994 tot 1998 is sy Minister van Omgewingsake, Natuurbewaring en Kernreaktorveiligheid.
Sirkadiese horlosie
Die term "sirkadies" is afgelei van die Latynse circa ("omtrent") en diem ("dag"), want dit dui nie presies ’n dag aan as die organisme weggeneem word van eksterne aanwysers (soos die lig in die omgewing) nie. Die horlosies in mense in ’n laboratorium met ’n konstante dowwe lig sal byvoorbeeld sowat 24,2 uur per dag aandui, in plaas van presies 24 uur.
Werking
Die horlosie word heringestel namate ’n organisme tydaanwysings uit die omgewing kry, waarvan lig die belangrikste een is. Sirkadiese wisselaars word oral in die liggaam se weefsel aangetref, waar hulle deur beide interne en eksterne seine gesinchroniseer word om transkripsie-aktiwiteit dwarsdeur die dag op ’n weefselspesifieke manier te reguleer. Die sirkadiese horlosie is vervleg met die meeste metaboliese prosesse en word deur ouderdom beïnvloed.
Apt (Vaucluse)
Ekonomie
Apt staan bekend as die "wêreldhoofstad van gekonfyte vrugte". Die dorp beskik oor talle vrugteplantasies en wingerde, wat deel uitmaak van die wynboustreek Côtes du Vendoux. Apt dien daarnaas as die ekonomiese en marksentrum van die yl bevolkte Luberon-streek in Sentraal-Provence. Tot by die einde van die 1990's het die Franse weermag noord van Apt, op die plato van Albion, oor 'n arsenaal met kernwapens beskik. 'n Gedeelte van die voormalige kasarm op die terrein dien tans as 'n opleidingsentrum vir rekrute van die Franse Vreemdelegioen.
Msinga Plaaslike Munisipaliteit
Die Msinga Plaaslike Munisipaliteit is een van die plaaslike munisipaliteite in die uMzinyathi-distriksmunisipaliteit in KwaZulu-Natal, Suid-Afrika.
Bellaire, Durban
Bellaire is 'n noordelike voorstad van Durban, KwaZulu-Natal, Suid-Afrika. Dit word geadministreer deur die eThekwini Metropolitaanse Munisipaliteit.
Alles nur nach Gottes Willen, BWV 72
Alles nur nach Gottes Willen, BWV 72, is 'n kantate van Johann Sebastian Bach.
Wilhelmshaven
Wilhelmshaven (Nederduits: Willemshaven) is 'n stad in Nedersakse in die weste van Duitsland, met 'n bevolking van 80 642 op 31 Desember 2012 en 'n oppervlakte van 106,91 km². Die stad is tans die grootste basis van die Duitse seemag en die tweede grootste van die weermag. Wilhelmshaven is Duitsland se diepste diepseehawe en die belangrikste olie-hawe van die land.
Die stad is op 17 Junie 1869 as die eerste Pruisiese en Duitse vloothawe gestig en het in 1873 stadstatus gekry. In die nag van 29 op 30 Oktober 1918 het die November-rewolusie met die matroos-opstand begin. Dit het dae later tot die einde van die Eerste Wêreldoorlog en van die monargie in Duitsland gelei. Tussen 1938 en 1979 het Wilhelmshaven 'n bevolking van meer as 100 000 inwoners gehad.
Sentour (kleinplaneet)
Veranderende wentelbane
Voorwerpe kan deur versteurings uit die Kuipergordel verdring word, waarna hulle Neptunus se wentelbaan kruis en gravitasioneel met dié planeet ’n wisselwerking het. Hulle word dan as sentoure geklassifiseer, maar hulle wentelbane is chaoties en ontwikkel relatief vinnig terwyl die sentour naby aan een of meer van die buitenste planete kom. Sommige sentoure sal in wentelbane gaan wat Jupiter kruis, waarna hulle perihelium kleiner sal word tot in die binneste sonnestelsel en dan kan hulle as aktiewe komete in die Jupiterfamilie herklassifiseer word as hulle komeetbedrywighede toon. Sentoure sal dus eindelik met die Son of ’n planeet bots, of anders in die interstellêre ruimte uitgewerp word nadat hulle naby aan een van die planete, veral Jupiter, gekom het.
Slaapapnee
Oorsaak en behandeling
Behandeling kan insluit veranderings aan die persoon se lewenstyl, mondstukke, asemhalingtoestelle of chirurgie. Lewenstylveranderings kan insluit die vermyding van alkohol, gewigsverlies, ophou rook, en om op ’n mens se sy te slaap. Asemhalingstoestelle kan insluit ’n lugwegdrukmasjien. Sonder behandeling kan slaapapnee die risiko van ’n hartaanval, beroerte, diabetes, hartversaking, ’n onreëlmatige hartklop, obesiteit en motorongelukke verhoog.
Voorkoms
Obstruktiewe slaapapnee raak 1-6% van volwassenes en 2% van kinders. Mans word sowat twee keer soveel as vroue aangetas. Hoewel mense van enige ouderdom dit kan hê, kom dit meer voor tussen die ouderdomme van 55 en 60. Sentrale slaapapnee kom by minder as 1% van mense voor.
Karoo-tot-Kus bergfietswedren
Die roete
Die wedren begin in Uniondale en loop eers vir 2 km deur die dorp voor dit suidwaarts draai en via die Ou-wapad oor die Outeniekwaberge gaan. Dan is dit ongeveer 15 km tot by Avontuur en dan word die R339 gruispad na Knysna aangedurf. Na ongeveer 10 km begin die pad daal deur die Prins Alfredpas. Die pad daal vir 14 km tot in De Vlugt. Anderkant De Vlugt klim die pad weer en Krisjan-se-nek, Buffelsnek en Diepwalle is bekende bakens. Die roete draai by Kom-se-pad af van die R339 en gaan dan deur die woud. Uiteindelik gaan die roete deur die Gounabosboustasie en daal dan skerp na die Knysnarivier. Aan die anderkant klim die roete kwaai en daal dan net so skielik tot op seevlak waar dit eindig op die sportveld.
Piet Botha
Piet Botha (18 Julie 1955 – 2 Junie 2019) was 'n Afrikaanse sanger en liedjieskrywer. Hy was die seun van Pik Botha, die wêreld se langsdienende Minister van Buitelandse Sake. Die Afrikaanse skrywer en kunstenaar Lien Botha is sy jonger suster.
Elektroënsefalografie
Werking
'n Geleidende kontakvloeistof word eers op die kopvel gesmeer, en dan word ongeveer 20 elektrodes wat in ’n soort mus vasgemaak is, op die kopvel geplaas. Die gemete potensiaalverskille is uiters klein (ongeveer 100 µV) in vergelyking met dié van huishoudelike kragstelsels.
Primêre Skool Universitas
Primêre Skool Universitas (English: Universitas Primary School) ook bekend as Tjokkies, is 'n primêre skool in Bloemfontein, Vrystaat, Suid-Afrika.
Visie en Missie
Visie:
Missie:
Asteroïdegordel
Beskrywing
Die gordel bevat onder meer die dwergplaneet Ceres en die asteroïdes Vesta, Pallas en Higeia, wat saam sowat die helfte van die massa van die gordel beslaan. Van die kleiner asteroïdes is die grootte van ’n stofdeeltjie. Die totale massa van die gordel is sowat 4% van die Maan s'n, 22% van Pluto s'n en rofweg twee keer dié van Pluto se maan Charon (waarvan die deursnee 1 200 km is).
Vorming
Tussen Mars en Jupiter het swaartekragversteurings deur Jupiter dit onmoontlik gemaak dat die materie planete kon vorm. Hulle het eerder om die Son bly wentel en soms teen mekaar gebots. Die botsings het te heftig geraak en in plaas van saamsmelt, het die planetesimale en die meeste van die protoplanete uitmekaargespat. As gevolg daarvan het 99,9% van die gordel se aanvanklike massa in die eerste 100 miljoen jaar van die Sonnestel se geskiedenis verlore gegaan.
Evolusie
thumb|220px|951 Gaspra, die eerste asteroïde wat deur 'n ruimtetuig afgeneem is, soos gesien met [[Galileo (ruimtetuig)|Galileo se 1991-verbyvlug (kleure is helderder gemaak).]] Die massa van die huidige asteroïdegordel is vermoedelik net ’n fraksie van dié van die oorspronklike gordel. Volgens rekenaarsimulasies kon die oorspronklike gordel se massa met dié van die Aarde ooreengestem het. Die meeste materiaal is binne ’n miljoen jaar ná hulle vorming uit die gordel gewerp, hoofsaaklik weens swaartekragversteurings, en so het minder as 0,1% van die oorspronklike massa oorgebly. Sedert die gordel se vorming het die grootteverspreiding daarvan redelik stabiel gebly: Daar was nie ’n aansienlike toe- of afname in die tipiese grootte van die hoofgordelasteroïdes nie.
Toe die asteroïdes aanvanklik gevorm het, het die temperature op ’n afstand van 2,7 AE van die Son af ’n "sneeulyn" onder die vriespunt van water gevorm. Planetesimale wat verder weg van die Son gevorm het, het ys aangetrek. In 2006 is aangekondig ’n groep komete is in die asteroïdegordel anderkant die sneeulyn ontdek, en hulle het dalk die water verskaf vir die Aarde se oseane. Volgens sommige modelle het te min water tydens die vorming van die Aarde ontstaan om oseane te vorm, wat beteken ’n bron van buite, soos ’n bombardement deur komete, was nodig.
Jan Weitz
Munisipale raad
Ongelukkig het geestelike werk skade gely. In die vergadering van 3 Julie 1902 is onder meer genotuleer: "De Vergadering acht het wenschelijk haar rechten op gronden op der haar beheer te verkoopen aan de Munisipaliteit, ten einde haar aandacht meer ongestoord te wyden aan de geestelike belangen der gemeente. Daar wordt besloten vertegenwoordigers uit de gemeente byeen te roepen tot eene vergadering op 5 Augustus 1902 ten einde de gevoelens van de vertegenwoordigers te vernemen." Van besondere betekenis is die gedagte dat die kerkraad sy aandag meer ongestoord wil wy aan die geestelike belange van die gemeente. Van hierdie vergadering was ds. Weitz die voorsitter.
Die ontugsaak
In die NG kerkraad van Steytlerville is 'n saak van ontug teen die leraar aanhangig gemaak. Van hier is dit na die Ring verwys. De Kerkbode van 1908 vermeld as volg: "Hy (die voorsitter van die Ring) maakt melding van de buitengewone Ringsvergadering in Juni laastleden en het diep-bedroewende dat daar plaats vond. Voort wyzt hy op de ernstige waarschuwing, die de Heere uit die vreeselyke gebeurtenis ons geeft." Dié gebeurtenis slaan op die sedelike vergryp waaraan die leraar hom skuldig gemaak het. Later in 1908 word die saak in die Ring van Graaff-Reinet voortgesit en wel in die ringsvergadering gehou op Humansdorp op 8 Oktober 1908 en volgende dae. Die ondersoek en bevinding van hierdie saak deur die buitengewone ringsvergadering in sitting op Graaff-Reinet het op sy derde dag uitgeloop op 'n skuldigbevinding. Die aangeklaagde leraar Weitz is skuldig bevind aan ontug.
Van Stadensrivierbrug
Die Van Stadensrivierbrug is die tweede oudste van die boogbrûe op die N2. Die brug span oor die Van Stadensrivier in die Oos-Kaap, Suid-Afrika. Die brug is tussen Jeffreysbaai en Port Elizabeth. Die brug is 350 m lank en 125 m hoog terwyl die pad oor die brug vier bane het. Die brug is in 1971 geopen. Die indiensstelling van die brug het verseker dat die ou Van Stadensrivierpas in onbruik raak en die pas het vandag hoofsaaklik toerismewaarde.
Elektroökulografie
thumb|220px|Elektroökulogramme vir die linkeroog (LEOG) en die regteroog (REOG) vir die tydperk van [[REM-slaap.]] Elektroökulografie (EOG) is ’n tegniek om die korneo-retinale-standpotensiaal te meet wat tussen die voor- en agterkant van die menslike oog voorkom. Die beeld wat verkry word, word ’n elektroökulogram genoem. EOG word hoofsaaklik in oftalmologiese diagnoses en vir die meet van oogbewegings gebruik. Dit meet nie reaksies op visuele stimulusse nie.
Dorinea Shirley
Dorinea Shirley (1 April 1899 – 3 Julie 1973) was 'n Engelse aktrise. Sy was bekend vir haar rolle in die rolprente Wildnis (1922), Petticoat Loose (1922), en Open Country (1922).
Vought F-8 Crusader
Die vliegtuig is toegerus met vier 20 mm kanonne, twee weerskante van die romp. Agter die kanonne was plek vir een lug-tot-lug Sidewinder missiel. Daar was nie hegpunte vir missiele onder die vlerke nie maar wel by die produksie eenhede. Die eerste produksie eenheid, die F8U-1 Crusader, soos dit toe genoem was, het aan die einde van September 1955 sy eerste vlug voltooi en is op 28 Desember 1956 in diens gestel in die Amerikaanse Vloot. Die vloot wou graag die Crusader se vermoë vertoon en bewys; 'n reeks spoed en uithou vermoë rekords word gebreek in 1956/7. Op 16 Julie 1957 het 'n F8U-1 en F8U-1P gepoog om die kus-na-kus rekord te verbeter. Die vlieënier van die F8U-1P was John Glenn, latere ruimteman, wat die afstand in 3 ure en 23 minute afgelê het. Die nuwe rekord is afgelê teen supersoniese snelhede, die eerste keer dat dit gedoen word.
Die volgende model was die F8U-2N wat oor nuwe avionika beskik het met 'n stuuroutomaat wat aanskakel met slegs die druk van een knoppie. Daar was weereens 'n nuwe motor, die J57-P-20 wat stukrag van 8,170 kg met nabrander kon lewer. Daar het nog nuwe modelle gevolg.
Atena
Haar eweknie in die Romeinse mitologie is Minerva.
Uitbeelding
Sy verskyn gewoonlik saam met ’n uil en dikwels ook die godin van oorwinning, Nike, wat sy op haar hand uitgestrek hou. Sy dra ’n borsplaat van bokvel, die Aigis. Sy word dikwels uitgebeeld met ’n helm en met ’n skild met die Gorgo-kop daarop. Volgens latere bronne het Perseus die skild vir haar gegee nadat hy Medusa onthoof het.
Kaizers Orchestra
Die groep se eerste album, Ompa til du dør (Oempa tot jy sterf), is in 2001 deur die ondergrondse etiket Broiler Farm uitgegee. Dit het enorme sukses behaal, eers in Noorweë, later dan ook in Denemarke en Nederland. Die tweede album is Evig pint (Ewig gepeinig) getitel en is by die oorgang tussen 2002 en 2003 uitgegee, terwyl die derde album, Maestro, middel-Augustus 2005 gelyktydig in Noorweë en in die res van Europa verskyn het.
Julia (Chris Rea liedjie)
Kritiese ontvangs
Music & Media was van mening dat die liedjie die "first sensation of the [Espresso Logic] album's fine aroma" was. In 'n resensie van Espresso Logic het Allen Howie van The Courier-Journal soos volg opgemerk: "Rea's most potent songs are personal, rather than political. When he's content with his lot in life, as in the sunny "Julia", there's no keeping the smile from your face." Rob Caldwell van AllMusic het die liedjie beskryf as 'n "bright rhythm driven song".
Silwermyn-natuurreservaat
Ou Kaapse Weg loop deur die reservaat en verdeel dit in 'n noordelike en suidelike deel. Die Silwermyn-reservoir op die noordelike deel is gebou in 1898 om water te voorsien aan Kaapstad. Die Suid-Afrikaanse Vloot se hoofkwartiere is op die lae hange van Silwermynberg.
Razia Sultan
Lewensloop
Nadat sommige goewerneurs en die elite 'n sameswering teen Razia en Malik Altunia uitgevoer het, is Razia se ander broeder, Muiz-ud-din Bahram Shah as die sultan van Delhi aangestel. Razia al-Din en Malik Ikhtiar-ud-din Altunia is uit Delhi weggejaag en by Kaitahl word hulle op 25 van Rabi' al-awwal A.H. 638 deur die Jat-bandiete beroof en vermoor.
Polisomnografie
Ná die identifisering van die slaapsteuring slaapapnee in die 1970's is asemhalingstoetse ingesluit. Polisomnografie sluit nie meer die toets van nagtelike penisswellings in vir die monitering van erektiele disfunksie nie, want na berig word kry alle manlike pasiënte ereksies tydens REM-slaap, ongeag die inhoud van hulle drome. Tipe II-IV-polisomnografie, tuistoetse sonder toesig, is ook moontlik.
Hestia
Met die stigting van ’n nuwe nedersetting is ’n vlam van Hestia se openbare vuurherd in die moederstad daarheen gedra. Sy het op ’n eenvoudige houttroon met ’n wit kussing gesit en nie die moeite gedoen om vir haaself ’n simbool te kies nie.
Angioskopie
Angioskopie is ’n mediese tegniek om na die binnekant van bloedvate te kyk. ’n Buigbare veselbondel-endoskoopkateter word direk in ’n slagaar gedruk. Dit kan help in die diagnose van byvoorbeeld verstoppings in die slagaar.
Hestia
Oudste en jongste kind
Hestia was die oudste én die jongste van Kronos en Rhea se kinders. Kronos het al sy kinders net ná hul geboorte ingesluk, buiten die jongste, Zeus. Dié het die ander later gered deur sy pa te dwing om hulle in omgekeerde volgorde op te bring en saam sou hulle Kronos se geslag, die Titane, verslaan.
Angiografie
Tegniek
Die plek waar toegang tot die slagaar verkry is (indien dié tegniek gebruik is) word ná die tyd verseël om komplikasies te voorkom.
Groot Lawra (Athos)
Stigting
Athanasius het die klooster in 963 n.C. begin bou met die steun en geldelike hulp van sy vriend keiser Nikephoros II Phokas van die Bisantynse Ryk. ’n Keiserlike dekreet, wat bekragtig is deur Johannes I Tzimiskes, het gesorg vir die afronding van die geboue. Die keisers het ook baie grond aan die klooster gegee en dit het gelei tot die toeneem van monnikegetalle van 80 tot 120.
Roodefonteindam
Die Roodefonteindam is naby Plettenbergbaai.
Gott der Herr ist Sonn und Schild, BWV 79
Gott der Herr ist Sonn und Schild, BWV 79, is 'n kantate van Johann Sebastian Bach.
Meulrivier (Wes-Kaap, lat -34,07, long 19,48)
Die Meulrivier is 'n rivier wat in die Wes-Kaap, Suid-Afrika vloei.
Bloemfontein-konsentrasiekamp
Rantsoene
Vleisrantsoene is daagliks aan die kampinwoners uitgedeel en hulle het een keer per week kruideniersware ontvang. Die vleis was egter van swak gehalte. Die kruideniersrantsoene is tussen 06:00 en omstreeks 16:00 uitgedeel. As gevolg van die gebrekkige reëlings moes vroue en kinders, elk met hul skottel in die hand, soms in ysige koue en ander kere in die bloedige son ure lank in rye staan en wag op rantsoene. Vir baie van die vroue was dit ŉ vernederende ervaring.
Siektes en hospitale
Dit was vir baie ma’s ŉ angswekkende gedagte dat hul kinders hospitaal toe moes gaan, aangesien dit vir baie van die kampinwoners gelykstaande was aan ŉ doodsvonnis. Siek kinders is oral weggesteek en self met verbode huismedisyne gedokter. Huismedisyne is by die kamp ingesmokkel – tandepoeier is byvoorbeeld in die hare versteek. Die medisynekissies is in die tente weggesteek om die arendsoë van die tentinspekteurs te ontduik en planne is ook beraam om siek kinders na dr. Otto Krause in die stad te neem.
Kampskole
Teen Junie 1901 was daar reeds twee kampskole wat in een van die twee groot sinkhutte gehuisves is. In die tydperk voor November 1901 is die kampskole verskuif na geboue van songedroogde bakstene was in die noordwestelike buitehoek van die kamp opgerig is. Saam met die eerste skool se hoof was daar vyf assistente en twee leerlingonderwysers wat klas gegee het vir sowat 725 leerlinge tot standerd 6. Die tweede skool het ŉ hoof en vyf assistente gehad wat onderrig aan 386 kinders tot en met standerd 4 gegee het. Die kleiner kinders het in die oggend onderrig ontvang en die groter kinders in die middae.
Switserland
Confoederatio Helvetica (CH), die Latynse weergawe van die amptelike naam, vermy 'n keuse tussen die vier amptelike tale. Die afkorting word op soortgelyke manier gebruik – onder meer as Switserland se Internet-topvlakdomein, .ch.
Vlag van Bulgarye
Derde Bulgaarse staat
Art. 166. Die vlag van die Republiek van Bulgarye sal ’n driekleur wees: wit, groen en rooi van bo af, horisontaal geplaas.
Switserland
Spoorweë
Tradisioneel word daar 'n onderskeiding gemaak tussen openbare spoorweë wat 'n vaste skedule moet volg (soos die Federale Switserse Spoorweë SBB/CFF), privaat spoorweë en bergspoorweë asook stedelike sneltreine vir pendelaars aan die een kant, en nie-openbare industriële, werksterrein- en bouspoorweë aan die ander kant. Stedelike trems vorm 'n eie kategorie. Switserland beskik oor een van die digste openbare spoorwegnetwerke ter wêreld.
Die politieke stelsel van Switserland
Die politieke verskil in sekere opsigte van dié van ander state, aangesien dit
Internasionale organisasies
Switserland is tans ook 'n lid van die Organisasie vir Veiligheid en Samewerking in Europa (OVSE) en die Raad van Europa en het ook die Europese Vryehandelsooreenkoms (EVA) en die Kyoto-protokol onderteken. Die land beywer hom ook vir die menseregte, onder meer deur sy lidmaatskap in die VN se Menseregteraad.
Vroeë immigrasie, politieke en handelsbande
Gedurende die Tweede Vryheidsoorlog (1899–1902) het ook Switsers by die Boeremagte aangesluit. Die Britse oorlogvoering het in Switserland baie kritiek uitgelok en politieke betrekkinge met Londen vertroebel. Die Switserse Rooi Kruis en enkele gereformeerde kerke het humanitêre hulp aan Afrikaners verskaf. Nadat Afrikanermagte 'n nederlaag gely het, het die president van die Zuid-Afrikaansche Republiek (Transvaal), Paul Kruger, hom as balling in Switserland gevestig. Hy is hier in 1904 in Clarens, 'n stadsdeel van Montreux, oorlede.
Tale
Alhoewel die Switserse grondwet vier landstale erken, kan 'n mens die land nie as viertalig beskou nie. Slegs die federale regering as 'n instelling gebruik al vier landstale, terwyl die kantons en munisipaliteite meesal slegs een ampstaal erken. Burgers uit anderstalige dele van Switserland het geen wetlike aanspraak daarop om met die plaaslike owerhede in hul eie taal te kommunikeer nie.
Godsdiens
Die Christkatolieke of Oud-Katolieke Kerk is meesal beperk tot Noordwes-Switserland. 0,33 persent van die Switserse bevolking is Boeddhiste – een van die grootste persentasies in Europa.
Radio
SRG SSR bedryf as openbare uitsaaier ses radiostasies met programme in Duits, asook vier Franse, drie Italiaanse en een Retoromaanse stasie. Daarnaas word 'n aantal radioprogramme vir spesiale teikengroepe per satelliet en op die internet versprei. Alle programme word deur lisensiegelde gefinansieer, terwyl radioadvertensies nie toegelaat word nie.
Streeksgebonde privaat radiostasies saai kommersiële programme uit. Maar daar is ook 'n verskeidenheid privaat uitsaaiers wat hulle op kultuur en musiek buite die hoofstroom toespits. Hierdie stasies het hul eie vereniging, die Union nicht-kommerzorientierter Lokalradios (UNIKOM), in die lewe geroep.
Poswese
In 1964 was Switserland die derde land ná Duitsland en die Verenigde State wat 'n poskodestelsel ingestel het. Poskantore word in hierdie stelsel in vier syfers aangedui en sluit ook die aangrensende onafhanklike Vorstedom Liechtenstein in (94XX).
Oorlog
Oorlog is 'n verskynsel van georganiseerde gewelddadige konflik, wat gekenmerk word deur uiterse aggressie, gemeenskapsontwrigtings en - aanpassings, en 'n hoë sterftesyfer.
Switserland
Kookkuns
Ander gewilde Switserse voedselprodukte is Switserse kaas en Switserse sjokolade. Plaaslike spesialiteite uit die Switserse kantons sluit Basler Läckerli, Vermicelles, Appenzeller Biber, Aargauer Rüeblitorte (worteltjieskoek uit Aargau) en Zuger Kirschtorte (kersieskoek uit Zug) in.
Teenverstedeliking
Teenverstedeliking (ook teen-verstedeliking; in mindere mate verlandeliking) is ’n bevolkingsverspreiding en maatskaplike tendens waar mense uit stedelike gebiede na landelike gebiede trek. Dit het die eerste keer plaasgevind as ’n teenwerking op stedelike verval en oorbevolking. Die sosiale aardrykskundige, Brian Berry, het heel eerste teenverstedeliking ondersoek. Onlangse navorsing het die sosiale en politieke dryfvere agter teenverstedeliking opgeteken, sowel as die impakte daarvan in ontwikkelende lande wat tans massaverstedeliking, soos China, ervaar.
Oorlog
Waansin
Die huidige bewustheid van die waansin van oorlog, staan in teenstelling tot die eeue oue beskouing dat oorlog 'n normale politieke instrument was. Eeuelank is oorlog voorgestel as onvermydelik en noodsaaklik, waarby die oorwinning gewaarborg word, nie soseer deur militêre oorwegings maar deur die regverdigheid en God se steun. Diverse kunswerke illustreer die normaliteit van oorlog waaronder:
Switserland
Sport
Fietsry as sport is aanvanklik veral deur welgestelde burgers beoefen wat belang gestel het in nuwe tegnologie. Die massavervaardiging van fietse het hierdie sport gaandeweg vir die breë publiek aantreklik gemaak, terwyl fietse in die vroeë 20ste eeu ook die belangrikste vervoermiddel in stedelike nedersettings geword het. Sogenaamde veloklubs (fietse word in Switserse Duits velo genoem) het orals in die land fietstoere begin organiseer en sodoende ook binnelandse toerisme bevorder. Danksy die groot belangstelling in fietswedrenne is hierdie sportsoort ook georganiseerd en op 'n professionele vlak beoefen.
Papillon
Papillon is ’n prent van 1973 wat deur Franklin J. Schaffner geregisseer is. Dit is geskoei op die outobiografie met dieselfde naam deur die Franse gevangene Henri Charrière.
Storielyn
In die Frankryk van 1930 word Henri Charrière (Steve McQueen), ’n inbreker met die bynaam Papillon vanweë die tatoe van ’n skoenlapper op sy bors, verkeerdelik skuldig bevind aan moord. Hy word gevonnis tot lewenslange gevangenisstraf in die strafkolonie van Frans-Guiana. Op pad daarheen ontmoet hy ’n ander gevangene, Louis Dega (Dustin Hoffman), ’n vervalser en verduisteraar wat oortuig daarvan is dat sy vrou sy vrylating sal bewerkstellig. Dega huur Papillon as sy lyfwag, maar die twee raak eindelik bevriend.
Nadat hulle die vasteland bereik het, word die drie deur ’n groep soldate gekonfronteer. Die soldate begin skiet en neem Maturette en Dega in hegtenis. Nadat Papillon die soldate ontwyk het, bly hy lank saam met ’n plaaslike stam. Toe hy een oggend wakker word, vind hy uit hulle is sonder hom vort. Hulle het egter ’n klein sakkie pêrels agtergelaat waarmee hulle met Westerlinge handel gedryf het. By ’n polisiekontrolepunt betaal Papillon ’n non met ’n pêrel sodat hy by haar geselskap kan aansluit, en hy gaan saam met haar na haar klooster. Nadat hy erken het hy is ’n voortvlugtige maar dit duidelik gemaak het hy is nie ’n moordenaar nie, vra Papillon die moederowerste om daar weg te kruip en los die res van die pêrels by haar om sy goeie bedoelings te toon. Sy lewer hom egter aan die owerheid uit en hou die pêrels. Sy regverdig dit deur te sê as hy skuldig is aan moord, het hy die armes met sy skenking gevoed; as hy onskuldig is, sal God in die tronk oor hom waak.
Mkhambathini Plaaslike Munisipaliteit
Die Mkhambathini Plaaslike Munisipaliteit is een van die plaaslike munisipaliteite in die uMgungundlovu-distriksmunisipaliteit in KwaZulu-Natal, Suid-Afrika.
Electrocompaniet
Oorname deur WestControl
Nadat dit sowat dertig jaar in die hoëtroubedryf besig was, het Electrocompaniet ekonomiese moeilikhede ondervind en uiteindelik in 2004 bankrot gespeel. Dit is deur WestControl, 'n onderneming uit Stavanger, oorgeneem wat nuwe kapitaal beskikbaar gestel en Electrocompaniet weer aan die gang gekry het.
Dick Bruna
Lewensloop
Bruna was die tweede seun van Abs Bruna, ’n uitgewer. Hy is met klompvoete gebore en sy noemnaam was aanvanklik Henk. Toe ’n klein seuntjie was, was hy effens geset en het sy moeder hom gevolglik Dikkie genoem. Tydens die Tweede Wêreldoorlog het hy saam met sy gesin vir ’n tyd in Loosdrecht weggekruip omdat sy vader Arbeitseinsatz (dwangarbeid) onder die Duitsers wou vermy. Na die oorlop het Bruna vir ’n kort tyd sy skoollopbaan voortgesit. Die bedoeling was dat hy in die familietradisie van uitgewers sou voortgaan. Ter voorbereiding hierop is Bruna na Londen en Parys. In Parys het hy talle museums besoek en is aldaar geïnspireer om ’n kunstenaar te word. Toe hy na Nederland terugkeer het hy gevolglik met studie aan die Amsterdamse Ryksakademie vir beeldende kunste begin maar hy het dit ook nie lank volgehou nie. In plaas daarvan dat hy by A.W. Bruna Uitgewers gaan werk het, het hy as tekenaar begin werk.
Werke
Bruna het allerlei plakkate en ander promosiemateriaal vir onder andere op kinders gerigte goeie sake, ontwerp. Op die strand aan Scheveningen staan sy karakters as merkers op hoë pale. Dit is kenmerkend vir al Bruna se kinderwerke. Hy wou dit in ’n veilige omgewing plaas waaruit kinders dit uit hul eie kan ondersoek.
Openbare erkenning
In Utrecht is ’n Straat na Bruna vernoem. Die Dick Brunasingel is aangelê in Het Zand/De Veiling in die Leidsche Rijn. Ook in Utrecht staan ’n standbeeld van Nijntje op die Nijntje-pleintjie aan die begin van die Van Asch van Wijkskade. Die beeld is deur Bruna se seun, Marc Bruna, gemaak.
Karl Kielblock
Lewe en werk
Sy liefde vir skryf veroorsaak dat hy verskeie hoofskappe van die hand wys om sodoende genoeg tyd te hê om hom op sy skryfwerk toe te lê. Hy is ’n ywerige sportman en speel tennis, rugby, krieket, sokker en gholf. Vir jare is hy voorsitter van die Strand Tennisklub en word later lewenslange lid, terwyl hy ook by talle geleenthede die Bolandse Tenniskampioenskap in die Strand reël.
Liefdesverhale
Sonia Clercq is ’n grappige liefdesverhaal met geestige situasies en gevatte dialoog. Sonia erf die plaas Verlatenheid van haar oom Jaap nadat sy haar verlowing met Giel Suter verbreek het. Haar familie raai haar af om in hierdie wilde wêreld te probeer oorleef, want Verlatenheid het sy naam verdien. Sy steur haar egter nie aan die waarskuwings nie. Uit die staanspoor lyk dit of alles teen haar is en gou bots sy met haar buurman, Joël Dancker.
Werke teen 'n historiese agtergrond
Die swaard verteer het ’n Bybelse agtergrond, met Joab, die leërowerste van Dawid en ’n groot nasionale stryder vir die eenheid en vryheid van sy volk, se lewensgeskiedenis as tema. Die eerste deel van die verhaal is denkbeeldig en beskryf hoe Joab aansluit by koning Saul se leër en saam met Jonatan veg om die Filistyne uit Israel te verdryf. Hy gaan dan na Gat om sy vader Kaleb, ’n wapensmid, te bevry en word gewond. Ná baie wedervaringe beland hy in Egipte en keer terug om sy volk te verenig en van sy vyande te verlos. Dan volg die geskiedenis van Joab soos dit in die Bybel opgeteken is. Kielblock gee in die boek ’n duidelike beeld van die lewenswyse en gewoontes van die tyd, in Egipte en ou Israel.
Twintig Hollandse weesmeisies word in Nooi uit die vreemde na die Kaap gestuur om met onbekende Kompanjie-dienaars te trou. Anna van’t Rode is nie die mooiste onder hulle nie, maar haar sterk persoonlikheid en regverdigheidsin laat Pieter Barentz in haar belangstel. Anna wil egter hê dat Pieter gestraf moet word vir sy onverantwoordelike optrede teenoor die onbekende barones Gerda van Mecklenhof.
Bolsjoi-ballet
Die teater is in 1825 heropen en na die Bolsjoi-teater hernoem. Slegs opera- en ballet-voorstellings is in die nuwe teater opgevoer. Klassieke ballet en opera is as verfynde en hoogstaande kunsvorme beskou. Die opvoering van toneelstukke het minder aansien geniet en is daarom na die Mali-teater (Mali beteken dan ook 'klein' in Russies) geskuif. In 1853 is die Bolsjoi-teater weer ernstig in 'n brand beskadig. Die argitek Cavos herstel die gebou en bring ryke versierings aan die binnekant aan. In 1856 open die vernuwe Bolsjoi-teater. Dit is tot vandag die balletgroep se tuisbasis.
Kosmogonie
Ou kosmogonieë
Die oorspronklike begrippe is hedendaags tot folklore en kindersprokies verwater. Maar die mitiese verhale verhul selfs in die vorm waarin hulle tot ons gekom het nog heelwat kennis en wysheid, waartoe moontlik selfs ons stoutste hedendaagse wetenskaplike visies nog nie toe in staat is nie.
Gweru
In 1960 was die stad se bevolking 27 290, waarvan 8 110 wit was, 500 bruin en Indiërs, en 18 680 swart. Die geraamde bevolking in 2007 was 148 935.
Kosmogonie
Kwantummeganika
Die statiese natuur van die kwantumkosmologie laat egter 'n wetenskaplike en rasionele benadering vir elke paradoks toe. Dit kan nog 'n stap verder gaan deur die kwantummeganiese "vaagheid" te gebruik om die situasie te beskryf (deur die toepassing van Wheeler-DeWitt van subatomiese posisie- en impulsvergelykinge in funksie van die straal van die universum en die uitdying). Hiermee word onberekenbare sake soos randvoorwaardes vermy (soos by die Hawking-Hartle-golfvergelyking omseil word). Hier word die versoenbaarheid met supersnaar-, M- en braanteorieë ook duidelik.
Jesus schläft, was soll ich hoffen?, BWV 81
Jesus schläft, was soll ich hoffen?, BWV 81, is 'n kantate van Johann Sebastian Bach.
Meulrivier (Wes-Kaap, lat -33,75, long 22,82)
Die Meulrivier is 'n rivier wat in 'n kloof 35 km wes van Uniondale in die Wes-Kaap, Suid-Afrika vloei. Dit sluit by die Dieprivier aan wat in die Kammanassierivier uitmond, oppad na die Gouritsrivier.
FIFA Sokker-Wêreldbekertoernooi in 2022
Toewysing
FIFA het op 19 Desember 2008 in Tokio beslis dat die toernooie van 2018 en 2022 gesamentlik toegewys sou word. Volgens FIFA se beleid mag net al om die drie toernooi deur dieselfde vastelandse vereniging gehou word. Lande van CAF was dus onverkiesbaar vir 2018, omdat die FIFA Sokker-Wêreldbekertoernooi in 2010 aan Suid-Afrika toegewys is; lande van CONMEBOL was onverkiesbaar vir 2018 én 2022, omdat die FIFA Sokker-Wêreldbekertoernooi in 2014 aan Brasilië toegewys is.
Stadions
Wedstryde is in die volgende stede gespeel:
Formaat
Die FIFA Sokker-Wêreldbekertoernooi in 2022 is oor 29 dae tussen 32 verskillende nasies oor 64 wedstryde uitgespeel. Dit het op 20 November 2022 op die Al Bayt-stadion in Al Khor met ’n wedstryd tussen die gasheer Katar en Ecuador afgeskop. Die toernooi het geëindig by die Lusail Ikoniese Stadion in Lusail op 18 Desember met die eindstryd tussen Argentinië en Frankryk, waartydens Argentinië die Sokker-Wêreldbekertrofee ingepalm het. Dieselfde formaat is voorheen tydens die FIFA Sokker-Wêreldbekertoernooie in 2006, 2010, 2014 en 2018 ingespan.
Groepfase
Die FIFA Sokker-Wêreldbekertoernooi in 2022 is deur 32 nasionale sokkerspanne uitgespeel. Vir die groepfase is die 32 deelnemende spanne in agt groepe van vier spanne elk verdeel; elke span het een wedstryd teen elk van die ander spanne in dieselfde groep gespeel, dus het elke span drie wedstryde in die groepfase gespeel. Drie punte is vir ’n oorwinning toegeken, een vir ’n gelykop en geen punte vir ’n nederlaag: spanne wat met dieselfde aantal punte geëindig het, is volgens aangetekende doele gerangskik.
Uitklopfase
Van die begin van dié fase af het die toernooi ’n uitklopformaat aangeneem wat uit 16 wedstryde bestaan het: agt agtste eindstryde, vier kwarteindstryde, twee halfeindstryde, ’n derdeplekwedstryd en die eindstryd.
Groepfase
32 spanne het aan die groepfase deelgeneem. Die boonste twee spanne in elke groep het na die uitklopfase deurgedring.
Cayenne-strafkolonie
Henri Charrière en Sylvain
Henri Charrière ("Papillon") se trefferboek, Papillon (1968), beskryf sy geslaagde ontsnapping van Duiwelseiland saam met ’n metgesel, Sylvain. Hulle het sakke kokosneute gebruik om op die see te dryf. Volgens Charrière het die twee mans van ’n rots af in die see gespring en oor drie dae na die vasteland gedryf. Sylvain is ’n ent van die kus af in dryfsand dood. Papillon het ’n man met die naam Cuic-Cuic ontmoet wat hom na vryheid help ontsnap het. Hy is egter weer gevang en het in El Dorado tronkstraf uitgedien, waarna hy vrygelaat is en in Venezuela gaan woon het.
Charrière se boek was taamlik omstrede. Die Franse owerhede het dit betwis en tronkrekords bekend gemaak wat sy weergawe weerspreek. Charrière was glo nooit op Duiwelseiland in die tronk nie, maar het van die vasteland af ontsnap. Franse joernaliste en tronkowerhede het ook ander elemente van die boek bevraagteken en gesê hy het baie van die voorvalle opgemaak. Resensente het gemeen hy moes die boek as fiksie voorgelê het.
Slag van Sandfontein
Die Slag van Sandfontein (Duits: Schlacht bei Sandfontein; Engels: Battle of Sandfontein) het op 26 September 1914 tydens die Eerste Wêreldoorlog in Suidwes-Afrika, tans Namibië, tussen die Duitse en Suid-Afrikaanse magte plaasgevind. Sandfontein is 'n heuwel ongeveer 28 km noord van die Oranjerivier, oos van die pad tussen Ramansdrift en Warmbad. Die heuwel is ongeveer 50 meter hoog en daar was drie fonteine by die heuwel. Die Suid-Afrikaners was deur luitenant-kolonel Grant aangevoer. Die Duitsers se bevelvoerder was kolonel Von Heydebreck.
10:30 tot 14:00
Om 10:30 is een van Grant se kanonne getref en sersant-majoor Harris sterf onder andere. Die ander kanon het aanhou ten spyte van die feit dat die kanonniers deur geweervuur getref is. Teen 11:00 het hulle ammunisie begin opraak en slegs luitenant Adler was nog ongeskonde. Adler het sy kanon buite aksie gestel en met die gewondes na Sandfontein terug geval. Die geveg het op sy hewigste tussen 10:30 en 11:30 gewoed. Gedurende hierdie tyd het die Duitsers 1,200 granaatkartetse afgevuur. Al die perde — meer as 200 — is uitgewis. In dieselfde tyd het die Duitsers ook van hulle kanonne tot suid van Sandfontein gesleep en op 'n afstand van 2 500 meter begin vuur. Dit het die infanterie 'n kans gegee om nader te sluip totdat hulle ongeveer 600 meter van die koppie was. Dit het hulle in staat gestel om luitenant Butler se masjiengeweer buite aksie te stel. Teen 12:00 is Grant ernstig gewond en hy gee bevel oor aan Welby. Om 13:00 hou die Duitsers feitlik op met skiet om eers middagete te geniet.
Protestantse Hervorming
Humanisme en boekdrukkuns
Humanistiese gedagtes het groot invloed op destydse universiteite uitgeoefen en hul stempel op talle latere kerkhervormers afgedruk. Die Bybel is net soos die werke van Kerkvaders ywerig bestudeer, en uit hierdie belangstelling sou hervormers later hul beginsel van Sola Scriptura ("Slegs die Heilige Skrifte") ontwikkel.
Sosiale en ekonomiese faktore
Die 16de eeu was 'n tydperk van groot sosiale omwentelinge. Die toenemende belangrikheid van stedelike nedersettings het hierby 'n sentrale rol gespeel. Die uitbreiding van handelsbande het 'n welvarende burgery laat ontstaan. Invloedryke patrisiërfamilies soos die Fuggers in Augsburg het dikwels groter finansiële trefkrag gehad as die landelike adel wat hom tradisioneel op die landbousektor toegespits het. Hierdie bedryf het hoofsaaklik op die werk van boere gesteun wat destyds nog die oorgrote meerderheid van die bevolking verteenwoordig het. Hul lewensomstandighede was haglik. Hulle het meestal naby die broodlyn gelewe, aangesien belasting, heffings, herediens en lyfeienskap groot druk op hulle geplaas het.
'n Ander belangrike faktor was die groot bevolkingsaanwas in hierdie periode. Volgens ramings het die bevolking van die Heilige Romeinse Ryk tussen 1500 en 1600 van 12 tot 15 miljoen gestyg – 'n demografiese proses wat kospryse verder laat styg het, terwyl lone gedaal het. Sosiale en ekonomiese moeilikhede het vanaf die laat 15de eeu steeds weer tot opstande gelei wat in 1525 hul hoogtepunt in die Duitse Boereoorlog bereik het.
Walt Whitman (akteur)
Walt Whitman (25 April 1859 – 27 Maart 1928) was 'n Amerikaanse akteur. Hy was bekend vir sy rolle in die rolprente The Mark of Zorro (1920), His Nibs (1921), The Three Musketeers (1921), en The Fire Bride (1922).
Cloneen
Cloneen is 'n nedersetting in Dannhauser Plaaslike Munisipaliteit in KwaZulu-Natal, Suid-Afrika.
John Willard (dramaturg)
John Willard (28 November 1885 – 30 Augustus 1942) was 'n Amerikaanse skrywer, akteur, en regisseur. Hy was bekend vir sy rolle in die rolprente Sherlock Holmes (1922), The Cat and the Canary (1927), The Cat Creeps (1930), en The Cat and the Canary (1939).
French Toast
Storielyn
Op 'n reënerige dag ontdek Lise haar ma se ou dagboek en vind tot haar verbasing uit dat sy ‘n broer of suster iewers in Frankryk het. Ondanks die feit dat Theo, haar pa se regterhand-wynmaker, op die punt staan om haar te vra om te trou, besluit Lise om na Parys te vertrek op soek na haar broer of suster en hopelik 'n stukkie waarheid oor haar ma uit te vind.
Kennisleer
Plato
In navolging van die sofiste en relativiste vra Plato hom af of kennis moontlik is. Die epistemologie wat deur Plato ontwikkel word is onlosmaaklik verbind met sy etiek, omdat hy dink dat om byvoorbeeld regverdig te wees, dit noodsaaklik is om te weet wat "regverdigheid" is. Om kennis van sulke begrippe te kan fundeer, stel Plato sy Ideëleer voor, waarin hy verklaar dat ons siel voor die geboorte in die Ideëwêreld was en daar volmaakte kennis van die idees opgedoen het. Met ons geboorte het ons hierdie kennis egter weer vergeet. Dit kom nou daarop neer via die dialektiese en sosiaal metodes om hierdie kennis, wat diep in die mens sit, terug te wen. Die vermoë tot kennis van die noodsaaklike en universele beginsels is volgens Plato in elke mens teenwoordig, maar mens dit moet egter weer daaraan herinner (anamnese) word. Volgens Plato is kennis nie gebaseer op aardse ervaring agteraf nie (a posteriori), maar gaan alle kennis aan die aardse ervaring vooraf (a priori).
Atomisme
Demokritus stel dus voor dat alle voorwerpe voortdurend 'n soort beeldjie (eidôla) afskei waarin die struktuur van die atome nog steeds vervat is. Ons persepsie, en verder, ons kennis van die voorwerpe word veroorsaak deur ons sintuie wat hierdie beelde opvang. Dus sien ons die atome nie direk nie, maar indirek deur hierdie beelde. Atome self is nie bitter, soet of rooi nie, maar die effek word deur ons sintuie geproduseer. Sodoende is Demokritus die eerste wat 'n onderskeid maak tussen primêre en sekondêre eienskappe. Benewens hierdie figure, laat Demokritus ook baie ruimte vir die intellek as die oorsprong van kennis. Na alles, op grond van ons persepsie, sou ons nooit van iets soos 'n atoom weet nie. Dit is slegs moontlik deur die verstand, hoewel die empirisme ook hierin 'n rol speel.
Daar is egter ook voorwerpe wat nooit regstreeks en direk waargeneem kan word nie, ten minste nie duidelik genoeg nie. Dit het hoofsaaklik betrekking op hemelse voorwerpe soos die son en klein voorwerpe soos atome. Epikurus erken dat dit nie behoorlik waargeneem kan word nie, maar beweer dat dit indirek getoets kan word deur na die gevolge en newe-effekte daarvan te kyk of analogie-bewyse te gebruik. Alhoewel hierdie indirekte bewyse nie tot bevestiging kan lei nie, maar tot weerlegging of wat hy 'nie-weerlegging' noem (ouk antimarturêsis); waarvolgens die stelling oor hierdie obskure voorwerp is moontlik waar (nie uitgesluit nie).
Wittgenstein en die Weense Sirkel
Vanaf die jare 60 en 70 word hierdie sterk nadruk op die logika en die soek na vaste grondslae vir die kennis langsamerhand verswak. Dit kom hoofsaaklik deur die opkoms van die gewone taalfilosofie wat die nadruk lê op die daaglikse gebruik van terme. Ook die filosoof Karl Popper lewer in sy werk kritiek op elke projek wat soek na "sekere kennis". Hy verwerp die soektog, en stel 'n weerlegbaarheid posisie in die plek. Die mens moet toegee dat die insigte wat bekom word nooit regtig seker is nie, maar altyd weerle of vals bewys kan word. Ook deur Willard Van Orman Quine, een van Carnap se studente, is daar kritiek op hierdie projek, hoofsaaklik in sy essay Two Dogmas of Empiricism (1951). Hierin stel Quine dat die klassieke onderskeid tussen analitiese en sintetiese oordeel onhoudbaar is.
Kontinentale filosofie
Fenomenoloeë soos Husserl, maar ook Maurice Merleau-Ponty en Martin Heidegger, argumenteer dat die klassieke teenstelling tussen empirisme en rasionalisme 'n verkeerde dooie punt is. Beide is foutief in die sin dat hulle waarneming veel te intellektualisties en rasionalisties opvat: die rasionalisme beweer dat ons die sake rondom ons steeds rasionalisties konstrueer en analiseer met 'n sekere wiskundige akkuraatheid. So praat hulle oor voorwerpe aan die hand van wiskundige parameters soos uitgebreidheid (res extensa). Die empirisme blyk dan weer te suggereer dat ons in die eerste plek 'vlekies' sien, wat ons daarna via die denke rasioneel rekonstrueer. Volgens fenomenoloeë is nog ervaring, nog rede die fundamentele kennisbron: ons moet die fenomene self laat praat, die suiwer  aanskouing van wat ons die bewustheid gegee het.
Mabula-wildreservaat
Soogdiere
Krimpvarkie, nagapie, blouaap, bobbejaan, ietermagog, kolhaas, boomeekhoring, springhaas, grootrietrot, ystervark, draaijakkals, rooijakkals, stinkmuishond, grootkolmuskeljaatkat, ratel, groototter, Afrikasivet, aardwolf, gevlekte hiëna, strandwolf, jagluiperd, rooikat, tierboskat, vaalboskat, klein gekolde kat, erdvark, klipdassie, sebra, buffel, olifant, leeu, luiperd, bosvark, vlakvark, seekoei, kameelperd, klipspringer, gewone duiker, steenbok, blesbok,vaalribbok, rooiribbok, rooibok, springbok, blouwildebees, swartwildebees, basterhartbees, rooihartbees, gemsbok, waterbok, bosbok, njala, koedoe en eland.
Koor (argitektuur)
In die kerkargitektuur verwys die term koor of koorruimte (soms ook priesterkoor of sanktum genoem) na die altaarruimte, wat net vir geestelikes toeganklik was. Oorspronklik was die koor bestem vir sangers, wat naby die altaar gestaan het. Die koor is gewoonlik van 'n koorstoel, koorbalies en 'n koortoring voorsien. In die Middeleeue is die koor dikwels deur 'n afskeiding met galery van die middelskip afgebaken.
Die koor van Cisterciënserkerke word onderverdeel in die monnikskoor (soms ook herekoor genoem) en die koor van die lekebroeders, wat aan die westelike kant by die monnikskoor aansluit. Die Gotiese boustyl word deur poligonale kooreindes gekenmerk wat volgens hulle segmente geklassifiseer word (byvoorbeeld 5/8-einde).
Boomplantdag
Suid-Afrika
Nasionale Boomplantdag is van 1945 tot 2000 in Suid-Afrika gevier, waarna die regering dit na 'n Nasionale Boomplantweek, gewoonlik van 1-7 September (die eerste week van die lente), uitgebrei het. Twee bome word gekies, 'n algemene en 'n skaars soort, en uitgelig om openbare bewustheid van inheemse bome te verhoog. Verskeie "groen"-aktiwiteite word ook deur skole, besighede en ander organisasies van stapel gestuur.
Die Alchemis
Storielyn
Die Alchemis volg die reis van 'n jong Andalusiese herder met die naam Santiago. Hy glo 'n herhalende droom om profeties te wees en vra 'n sigeunerin fortuinverteller in die nabygeleë stad oor die betekenis daarvan. Die vrou vertolk die droom as 'n profesie wat die seun vertel dat hy 'n skat by die Egiptiese piramides sal ontdek.
Agtergrond
Die hooftema van die boek handel oor die vind van 'n mens se bestemming, hoewel Die Alchemis volgens The New York Times "meer selfhulp as letterkunde is." Die advies wat aan Santiago gegee word dat as jy regtig wil hê iets moet gebeur sal die hele heelal saamwerk sodat jou wens waar word" is die kern van die filosofie van die roman en 'n motief wat deurgaans afspeel.
Mabalingwe-natuurreservaat
Wildsoorte
Daar is gewilde wildritte in oop viertrekvoertuie, konferensiegeriewe, 'n groot restaurant, kroeg en swembaddens.
Bartolomé Esteban Murillo
Loopbaan
In 1642, op 26-jarige ouderdom, verhuis hy na Madrid, waar hy heel waarskynlik vertroud raak met die werk van Velázquez, en die werk van Venesiaanse en Vlaamse meesters in die koninklike versamelings aanskou; die ryk kleure en sag gemodelleerde vorms van sy daaropvolgende werk toon hierdie invloede. In 1645 keer hy terug na Sevilla en trou met Beatriz Cabrera y Villalobos, saam met wie hy uiteindelik elf kinders het.